SKRIFTLIG FORESPOERGSEL E-2688/97 af W.G. van Velzen (PPE) til Kommissionen (1. september 1997)

Om: Telekommunikationslovgivningen

I oejeblikket forbereder den europaeiske telekommunikationssektor sig paa den fuldstaendige liberalisering pr. 1. januar 1998. Jeg anmoder Kommissionen om detaljeret at besvare foelgende spoergsmaal og belyse eventuelle uklarheder i lovgivningen eller meddelelse om adgang:

1. Under samraad om samtrafikdirektivet har Europa-Parlamentet laenge forhandlet med Raadet af telekom-ministre om definitionen af samtrafik. Parlamentets maal var at give (nye) tjenesteudbydere adgang til telekom-nettene paa gode betingelser (ogsaa til ikke-standardnet). Der er nu imidlertid opstaaet en del adgangsproblemer, idet sektoren ikke er sikker, hvorvidt et adgangsproblem skal betegnes som samtrafik eller saerlig netadgang. Kan Kommissionen noejagtigt og detaljeret oplyse, hvilken forskel der ifoelge den er mellem »saerlig netadgang« og »samtrafik«, hvilke artikler i lovgivningen og i traktatens konkurrencebestemmelserne der er relevante, og hvilken noejagtig retsvirkning den mener en betegnelse som saerlig netadgang og/eller samtrafik har (og navnlig forskellene i retsvirkningen).

2. Kan Kommissionen oplyse den noejagtige betydning af punkt 93 i forbindelse med fodnote 68 i Kommissionens meddelelse om anvendelsen af konkurrencereglerne paa aftaler om netadgang i telesektoren ((EFT C 76 af 11.3.1997, s. 9.))? En praecisering heraf er jo af yderste vigtighed for investeringsbeslutninger i telekom-virksomheders infrastruktur. I hvilket omfang kan der diskrimineres i prisfastsaettelsen, naar infrastrukturens kapacitet er underudnyttet? Og hvilke kriterier anvendes til dette formaal? Hvordan ser Kommissionen generelt paa virksomheder, som har investeret i infrastruktur og kraever eksklusive rettigheder?

3. Ifoelge den ovenfor naevnte meddelelse findes der to markeder for adgang: Markedet for »den endelige forbruger« og markedet for »adgang til faciliteter« (del II). Kan Kommissionen oplyse mere noejagtigt, hvad den forstaar under et »relevant produktmarked«, saaledes at sektoren faar stoerre sikkerhed med hensyn til markedsdefinitioner?

Svar afgivet paa Kommissionens vegne af Martin Bangemann (2. oktober 1997)

1. I Europa-Parlamentets og Raadets direktiv 97/33/EF af 30. juni 1997 om samtrafik paa teleomraadet med henblik paa at sikre forsyningspligtydelser og interoperabilitet ved anvendelse af ONP-principperne, naermere betegnet artikel 2, stk. 1, defineres begrebet samtrafik ((EFT L 199 af 26.7.1997. )). Det hedder her at samtrafik vedroerer »sammenkobling af telenet«. Direktivet fjerde betragtning tydeliggoer for det foerste, at direktivets regler for samtrafik finder anvendelse, hvis kommercielt udbud af offentligt tilgaengelige teletjenester foregaar paa sammenkoblede net, og for det andet, at sammenkoblede telenet kan ejes af de beroerte parter, eller de kan udbydes paa grundlag af lejede faste kredsloeb eller transmissionskapacitet, der ikke ejes af de beroerte parter.

Ifoelge samtrafikdirektivets artikel 7, stk. 3, skal fastnetoperatoerer med en staerk markedsposition offentliggoere betingelserne for deres samtrafikudbud, herunder taksterne. Der kan fastsaettes forskellige betingelser for forskellige kategorier af organisationer hvis saadanne forskelle kan begrundes objektivt, men betingelserne skal anvendes uden diskrimination (artikel 6). Samtrafiktaksterne skal vaere omkostningsaegte.

2. Saerlig netadgang er omhandlet i artikel 9 i direktiv 95/62/EF om ONP-vilkaar for taletelefonitjenesten ((EFT L 321 af 30.12.1995. )) (denne artikel er bibeholdt som artikel 16 i det forslag til aendring af direktivet ((EFT C 234 af 1.8.1997. )) som for tiden behandles i den faelles beslutningsprocedure). Hensigten med saerlig netadgang er at tilskynde til innovation og nye applikationer, som det fremgaar af tyvende betragtning til direktiv 95/62/EF. Alle typer af teletjenesteudbydere, uanset om de driver et telenet, og uanset om de udbyder offentlige eller private teletjenester.

Organisationer med en staerk markedsposition skal realitetsbehandle rimelige anmodninger om saerlig netadgang fra teletjenesteudbydere. I modsaetning til samtrafik er saerlig netadgang ikke et standardtilbud med offentliggjorte takster. Det er en type netadgang som forhandles sag for sag, og som en teletjenesteudbyder kan anmode om naar de almindeligt tilbudte former for netadgang ikke er egnede. Takster for saerlig netadgang der tilbydes af organisationer med en staerk markedsposition, skal vaere omkostningsaegte.

3. Kommissionens offentliggjorde den 10. december 1996 et udkast til meddelelse om anvendelse af konkurrencereglerne paa aftaler om netadgang i telesektoren med henblik paa hoering af alle beroerte parter. De spoergsmaal det aerede medlem rejser i punkt 2 og 3 vil i noedvendigt omfang blive afklaret i meddelelsens endelig ordlyd, som Kommissionen er ved at laegge sidste haand paa.